आधे से भी कम कीमत में भूखंड बेचने की थी तैयारी, यूआईटी सचिव ने निरस्त की नीलामी
विवेकानंदनगरमें व्यावसायिक भूखंड सीपी-24 की मंगलवार को होने वाली नीलामी को यूआईटी ने निरस्त कर दिया है। इससे पहले भी इसकी नीलामी निरस्त हुई थी। यूआईटी इस भूखंड को 31 हजार 500 रुपए वर्गमीटर में बेचना चाहती थी, जबकि इसके पास ही आवासन मंडल की व्यावसायिक योजना में भूखंड की नीलामी 70 हजार रुपए वर्गमीटर निर्धारित की गई है। इसकी शिकायत मिलने के बाद सचिव सियाराम मीणा ने त्वरित कार्रवाई की है।
यूआईटी विवेकानंद नगर में बड़े व्यावसायिक भूखंडों की नीलामी करने पर जुटा है। यहां इसके छोटे भूखंडों की नीलामी 8500 रुपए वर्गफीट में हुई है। जबकि बड़े भूखंडों को पहले 26 सौ रुपए वर्गफीट में बेचने का प्लान तैयार किया गया। इसकी शिकायतें भी हुई, लेकिन निगम के अधिकारियों ने बिल्डरों से मिलीभगत करके इन्हें नीलाम कर दिया। शिकायत जब कलेक्टर डॉ. रवि कुमार सुरपुर के पास पहुंची तो उन्होंने फाइल तलब कर ली। इस पर यूआईटी अधिकारियों ने कंप्यूटर में गड़बड़ी होने की बात करके नीलामी को ही निरस्त कर दिया। थोड़े दिन शांत रखने के बाद फिर से इन भूखंडों को नीलाम करने की प्रक्रिया शुरू की गई। इस बार दर पिछली नीलामी में आई 31 हजार 500 रुपए की दर को आधार बनाकर तय कर दी। मंगलवार को सीपी 24 नंबर के भूखंड की नीलामी की तिथि तय कर दी।
hin_Deva hin_Deva hin_Deva